তিনি বলেন, কিছু মানুষ দীর্ঘদিন থেকে ডাক্তারের পরামর্শ ছাড়াই বাজারে প্রচলিত গ্যাস্ট্রিকের ওষুধ (পিপিআই গ্রুপের ওষুধ) নিজেরাই কিনে খান। কিন্তু এগুলো খাওয়ার নিয়মটা হল দেড় থেকে দু’মাস খাওয়া। কিন্তু আমরা অনেক রোগী দেখি যারা, বছরের পর বছর ধরে কোনো পরামর্শ ছাড়াই এসব ওষুধ খাচ্ছেন। এসব কারণে শরীরে ভিটামিন বি-১২, আয়রন এবং ক্যালসিয়ামের অভাব হয়ে যায়। অনেক সময় কোমরের হাড় ক্ষয় কিংবা দুর্বল হয়ে যেতে পারে। নিউমোনিয়ার রেটটা বেড়ে যেতে পারে। পাশাপাশি পেটের ভেতর ইনফেকশনের হার বেড়ে যায়।